Μαρινέλλα (ένας μύθος)

Μαρινέλλα είναι ο τίτλος ενός προσωπικού άλμπουμ της Μαρινέλλας. Κυκλοφόρησε σε δίσκο βινυλίου 33' στροφών σε Ελλάδα και Κύπρο στις 24 Φεβρουαρίου 1971 από τη δισκογραφική εταιρία PolyGram Records, κάτω από την ετικέτα της Philips Records. Περιλαμβάνει δώδεκα τραγούδια που ηχογραφήθηκαν το χρονικό διάστημα 1970 - 1971 και κάποια από αυτά πρωτοκυκλοφόρησαν σε δίσκους 45' στροφών.Το άλμπουμ κυκλοφόρησε με τίτλο το όνομα της ερμηνεύτριας, αλλά μέσα στις επόμενες δεκαετίες για να ξεχωρίζει από άλλα ομότιτλα προσωπικά της άλμπουμ, του δόθηκε από την PolyGram η επωνυμία Ένας μύθος (ο τίτλος ενός εκ των τριών τραγουδιών του Μάνου Χατζιδάκι που η Μαρινέλλα ερμήνευσε σε νέες εκτελέσεις και εμπεριέχονται σ' αυτό το άλμπουμ).Η ηχογράφηση των τραγουδιών έγινε στο στούντιο Polysound με ηχολήπτη τον Γιάννη Σμυρναίο. Την σχεδίαση του άλμπουμ επιμελήθηκε η Τατιάνα Βολανάκη, τις φωτογραφίες η Αλίντα Μαυρογένη. Δεύτερες φωνές κάνει ο Μάριος Κώστογλου, τραγουδιστής, κιθαρίστας και επί χρόνια συνεργάτης της Μαρινέλλας.Το 1994, το άλμπουμ επανεκδόθηκε σε δίσκο ψηφιακής μορφής (CD), με έξι πρόσθετα επιπλέον τραγούδια της Μαρινέλλας που είχαν κυκλοφορήσει το χρονικό διάστημα 1970 - 1972, από την ίδια δισκογραφική εταιρία.

 Α' Πλευρά."Ένας μύθος" - (Μουσική: Μάνος Χατζιδάκις - Στίχοι: Θρασύβουλος Σταύρου) - 3:46 Μια δεύτερη εκτέλεση του τραγουδιού ηχογραφήθηκε το 1984 και κυκλοφόρησε στο άλμπουμ Μεγάλες στιγμές. "Κρίμα το μπόι σου" - (Μουσική: Γιώργος Χατζηνάσιος - Στίχοι: Σέβη Τηλιακού) - 2:57 Το τραγούδι πρωτοκυκλοφόρησε σε δίσκο 45' στροφών στις 14 Μαΐου 1970. Την ίδια χρονιά, συμπεριλήφθηκε στην ομώνυμη κινηματογραφική ταινία, σε σκηνοθεσία Κώστα Καραγιάννη. "Σαρανταδυό Μανιάτισσες" - (Μουσική: Γιώργος Κατσαρός - Στίχοι: Πυθαγόρας) - 3:29 Το τραγούδι πρωτοκυκλοφόρησε σε δύο δίσκους 45' στροφών στις 21 Δεκεμβρίου 1970. Την επόμενη χρονιά, συμπεριλήφθηκε στη μουσική τηλεταινία «Ένα Καράβι Γεμάτο Τραγούδια» του Γιώργου Σκαλενάκη και κυκλοφόρησε στο ομώνυμο σάουντρακ της, στις 14 Οκτωβρίου 1971. "Απόψε μου τον πήρανε" - (Μουσική: Γιώργος Κατσαρός - Στίχοι: Πυθαγόρας) - 2:47 Το τραγούδι πρωτοκυκλοφόρησε σε δίσκο 45' στροφών στις 21 Δεκεμβρίου 1970. "Ο ταχυδρόμος πέθανε" - (Μουσική - Στίχοι: Μάνος Χατζιδάκις) - 3:57 "Η κυρά Γιώργαινα" - (Μουσική: Γιώργος Κατσαρός - Στίχοι: Πυθαγόρας) - 2:58 Το τραγούδι πρωτοκυκλοφόρησε σε δίσκο 45' στροφών στις 21 Δεκεμβρίου 1970. Μια ζωντανή εκτέλεση αυτού, ηχογραφήθηκε τον Οκτώβριο του 1970, όταν η Μαρινέλλα εκπροσώπησε την Ελλάδα στο 5ο Διεθνές Φεστιβάλ Τραγουδιού στο Ρίο ντε Τζανέιρο της Βραζιλίας κατακτώντας την τέταρτη θέση ανάμεσα σε 38 χώρες. Κυκλοφόρησε διεθνώς στο άλμπουμ V Festival Internacional Da Canção Popular - Rio (Parte Internacional) την ίδια χρονική περίοδο. Επίσης, μια διαφορετική εκτέλεση του τραγουδιού (τρίτη, κατά σειρά), συμπεριλήφθηκε στη μουσική τηλεταινία «Ένα Καράβι Γεμάτο Τραγούδια» του Γιώργου Σκαλενάκη και κυκλοφόρησε στο ομώνυμο σάουντρακ της, στις 14 Οκτωβρίου 1971.Β' Πλευρά."Κατηγορώ" - (Μουσική: Γιώργος Χατζηνάσιος - Στίχοι: Γιάννης Πολίτης) - 2:52 Το τραγούδι πρωτοκυκλοφόρησε σε δίσκο 45' στροφών στις 2 Αυγούστου 1970. "Οδός ονείρων (Όνειρο παιδιών της γειτονιάς)" - (Μουσική - Στίχοι: Μάνος Χατζιδάκις) - 3:20 Μια δεύτερη εκτέλεση του τραγουδιού ηχογραφήθηκε το 1984 και κυκλοφόρησε στο άλμπουμ Μεγάλες στιγμές. "23 Απρίληδες" - (Μουσική: Νάκης Πετρίδης - Στίχοι: Σέβη Τηλιακού) - 3:13 Μια ζωντανή ηχογράφηση του τραγουδιού υπάρχει στο άλμπουμ Μια βραδιά με την Μαρινέλλα. "Κι' εγώ δεν μίλησα" - (Μουσική: Νάκης Πετρίδης - Στίχοι: Σέβη Τηλιακού) - 3:18 Μια ζωντανή ηχογράφηση του τραγουδιού υπάρχει στο άλμπουμ Μια βραδιά με την Μαρινέλλα. "Βάλε πιοτό" - (Μουσική: Γιώργος Ζαμπέτας - Στίχοι: Πυθαγόρας) – 2:42 Το τραγούδι πρωτοκυκλοφόρησε σε δίσκο 45' στροφών στις 20 Οκτωβρίου 1970. "Ντιρλαντά" - (Παραδοσιακό τραγούδι από την Κάλυμνο, διασκευή: Παντελής Γκίνης) - 3:10 Μια δεύτερη εκτέλεση του τραγουδιού συμπεριλήφθηκε στη μουσική τηλεταινία «Ένα Καράβι Γεμάτο Τραγούδια» του Γιώργου Σκαλενάκη και κυκλοφόρησε στο ομώνυμο σάουντρακ της, στις 14 Οκτωβρίου 1971.Επιπρόσθετα τραγούδια (Bonus tracks) από την επανέκδοση του άλμπουμ σε ψηφιακό δίσκο (CD)."Νυχτοπερπατήματα" - (Μουσική: Γιώργος Χατζηνάσιος - Στίχοι: Τάσος Οικονόμου) - 2:43 Το τραγούδι πρωτοκυκλοφόρησε σε δίσκο 45' στροφών στις 2 Σεπτεμβρίου 1970. Μια ζωντανή ηχογράφηση αυτού, υπάρχει στο άλμπουμ Μια βραδιά με την Μαρινέλλα. "Συμβιβαζόμαστε" - (Μουσική: Γιώργος Χατζηνάσιος - Στίχοι: Τάσος Οικονόμου) - 3:27 Το τραγούδι πρωτοκυκλοφόρησε σε δίσκο 45' στροφών στις 27 Μαρτίου 1972. Μια ζωντανή ηχογράφηση αυτού, υπάρχει στο άλμπουμ Μια βραδιά με την Μαρινέλλα. "Το πέτσινο σακάκι" - ([Μουσική: Γιώργος Κατσαρός - Στίχοι: Πυθαγόρας) - 2:41 Το τραγούδι πρωτοκυκλοφόρησε στο σάουντρακ Ένα Καράβι Γεμάτο Τραγούδια στις 14 Οκτωβρίου 1971 και σε δίσκο 45' στροφών στις 2 Μαρτίου 1972. "Η λεύκα" - (Μουσική: Γιώργος Κατσαρός - Στίχοι: Πυθαγόρας) - 3:12 Το τραγούδι πρωτοκυκλοφόρησε στο σάουντρακ Ένα Καράβι Γεμάτο Τραγούδια στις 14 Οκτωβρίου 1971 και σε δίσκο 45' στροφών στις 2 Μαρτίου 1972. "Είναι μεγάλος ο Θεός" - (Μουσική: Γιώργος Κατσαρός - Στίχοι: Πυθαγόρας) - 3:18 Το τραγούδι πρωτοκυκλοφόρησε στο σάουντρακ Ένα Καράβι Γεμάτο Τραγούδια στις 14 Οκτωβρίου 1971. "Χτύπα καμπάνα" - (Μουσική: Γιώργος Κατσαρός - Στίχοι: Πυθαγόρας) - 3:24 Το τραγούδι πρωτοκυκλοφόρησε στο σάουντρακ Ένα Καράβι Γεμάτο Τραγούδια στις 14 Οκτωβρίου 1971.